Covid-19-statistieke: Só lyk aktiewe gevalle(Foto: Denis Balibouse/Keystone via AP) Suid-Afrika het nou meer as 683 000 bevestigde Covid-19-gevalle met 1 027 nuwe gevalle wat aangemeld is. Dr. Zweli Mkhize, minister van gesondheid, het Dinsdagaand bevestig dat 683 242 bevestigde Covid-19-gevalle al in die land aangemeld is. Die sterftesyfer weens Covid-19 staan nou op 17 103 nadat nog 87 sterftes aangemeld is: vier in die Oos-Kaap, 35 in KwaZulu-Natal, 28 in Gauteng, vyf in Noordwes en 15 in die Wes-Kaap. Tot dusver het 616 857 mense reeds van die virus herstel. Dit is ŉ herstelkoers van 90%. Suid-Afrika het tot dusver 4 294 931 toetse vir Covid-19 gedoen, 14 591 sedert die vorige verslag. Provinsiale statistieke: Sterftes en persone wat herstel het: